Id-Deċiżjoni tal-Kummissjoni
ta’ l-24 ta’ Jannar 2003
li temenda d-Deċiżjoni 2000/258/KE li tinnomina istitut speċifiku responsabbli għat-twaqqif ta’ kriterji meħtieġa sabiex ikunu standardizzati t-testijiet seroloġiċi biex jimmonitorjaw it-tilqim kontra l-idrofobija, fir-rigward ta’ l-approvazzjoni tal-laboratorji f’pajjiżi terzi.
(notifikata bid-dokument numru K(2003) 325)
(Test b’relevanza għaż-ŻEE)
(2003/60/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Deċiżjoni tal-Kunsill 2000/258/KE, ta’ l-20 ta’ Marzu 2000, li tinnomina istitut speċifiku responsabbli għall-istabbiliment ta’ kriterji meħtieġa sabiex ikunu standardizzati t-testijiet seroloġiċi biex jimmonitorjaw it-tilqim kontra l-idrofobija [1], u, b’mod partikolari, l-Artikolu 4 tiegħu,
Billi:
(1) Afssa Nancy huwa l-laboratorju ta’ referenza għal testijiet seroloġiċi għal wara t-tilqim kontra l-idrofobija u huwa responsabbli mill-organizzazzjoni tat-test inter-laboratorju ta’ dispożizzjoni għall-approvazzjoni ta’ laboratorji li jixtiequ jwettqu dawk it-testijiet seroloġiċi.
(2) Afssa Nancy ippropona lill-Kummissjoni li laboratorji f’pajjiżi terzi li għaddew mit-test ta’ profiċjenza għandhom ikunu approvati.
(3) Huwa għalhekk meħtieġ li ssir proċedura għall-komunikazzjoni ta’ l-approvazzjoni ta’ laboratorji f’pajjiżi terzi.
(4) Id-Deċiżjoni Nru 2000/258/KE għandha tkun emendata skond dan.
(5) Il-miżuri msemmija f’din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Fl-Anness II tad-Deċiżjoni 2000/258/KEE, il-ħames inċiż huwa mibdul b’dan li ġej:
"- jikkollaboraw mal-laboratorji responsabbli li jwettqu dawn l-analiżi f’pajjiżi terzi u jikkomunikaw lill-Kummissjoni il-lista ta’ dawn il-laboratorji li għaddew mit-test inter-laboratorju ta’ dispożizzjoni (test ta’ profiċjenza). Dawn il-listi se jkunu pubblikati fuq il-website li ġej:
http://forum.europa.eu.int/Public/irc/sanco/vets/information"
.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, l-24 ta' Jannar 2003.